**Rīkojums**

**Rīgā**

|  |  |  |
| --- | --- | --- |
| Dokumenta datums skatāms laika zīmogā |  | Nr.Skatīt pievienotajā datnē |

**Par īslaicīga rakstura ielu tirdzniecības organizēšanas** **vietām**

**SIA “Rīgas meži”** **apsaimniekotajās teritorijās**

Pamatojoties uz Rīgas domes 28.06.2024. saistošo noteikumu Nr.RD-24-286-sn “Par kārtību, kādā tiek saskaņota un organizēta ielu tirdzniecība” (turpmāk – Noteikumi) 24., 28.4. un 35.punktu, kas nosaka, ka ar SIA “Rīgas meži” (turpmāk – Sabiedrība) rīkojumu tiek publiskotas tirdzniecības organizēšanas vietas Sabiedrības apsaimniekotajās teritorijās,

1. Nosaku šādas tirdzniecības organizēšanas vietas:
	1. Vērmanes dārzs, maksimālais tirdzniecības vietu (no 2x2m līdz 3x3m izmērā) izvietojums – 158 metri (*skat. 1. pielikumu*);
	2. Esplanāde, maksimālais tirdzniecības vietu (no 2x2m līdz 3x3m izmērā) izvietojums –  330 metri (*skat. 2. pielikumu);*
	3. Kultūras un atpūtas parks “Mežaparks”, maksimālais tirdzniecības vietu (no 2x2m līdz 3x3m izmērā) izvietojums – 450 metri (*skat. 3. pielikumu*);
2. Nosaku, ka gadījumā, ja ielu tirdzniecību pasākuma laikā (Noteikumu 24. punkts) ir nepieciešams organizēt citās vietās, kā noteikts šī rīkojuma 1. punktā, tad šī vieta ir atsevišķi jāsaskaņo ar Sabiedrību.

1. Izsoli par tirdzniecības organizēšanas tiesību iegūšanu (turpmāk – Izsole) organizēt šādos termiņos:

3.1. 2024. gada decembrī publicēt Izsoles nosacījumus par tirdzniecības organizēšanas datumiem 2025. gada janvārī, februārī, martā (šī rīkojuma 1. punktā noteiktajās tirdzniecības vietās);

3.2. 2025. gada martā publicēt Izsoles nosacījumus par tirdzniecības organizēšanas datumiem 2025. gada aprīlī, maijā, jūnijā (šī rīkojuma 1. punktā noteiktajās tirdzniecības vietās);

3.3. 2025. gada jūnijā publicēt Izsoles nosacījumus par tirdzniecības organizēšanas datumiem 2025. gada jūlijā, augustā, septembrī (šī rīkojuma 1. punktā noteiktajās tirdzniecības vietās);

3.4. 2025. gada septembrī publicēt Izsoles nosacījumus par tirdzniecības organizēšanas datumiem 2025.gada oktobrī, novembrī, decembrī (šī rīkojuma 1. punktā noteiktajās tirdzniecības vietās).

1. Izsoles nosacījumus (nolikums, līguma projekts) publicēt Rīgas valstspilsētas pašvaldības tīmekļvietnē [www.riga.lv](http://www.riga.lv/) un Sabiedrības tīmekļvietnē [www.rigasmezi.lv](http://www.rigasmezi.lv/).

1. Daļai "Dārzi un parki" nodrošināt šī rīkojuma publicēšanu Rīgas valstspilsētas pašvaldības tīmekļvietnē [www.riga.lv](http://www.riga.lv/).
2. Ar šī rīkojuma spēkā stāšanos spēku zaudē 07.12.2023. rīkojums Nr. SRM-23-134-rs “Par tirdzniecības organizēšanas vietām SIA “Rīgas meži” apsaimniekotajās teritorijās”.

Pielikumā:1. pielikums\_Vērmanes dārzs;

 2. pielikums\_Esplanāde;

 3. pielikums\_Mežaparks.

Valdes priekšsēdētāja A. Skudra

*Sagatavoja:*

*Zane Pabērza 28608595*

*Zane.paberza@rigasmezi.lv*